ලංසු ඉදිරිපත් කරන්නන්ගේ අවධානය සඳහා

1. ව්‍යාපාරික කටයුතු සඳහා භාවිතයට ගනු පිණිස “ස්ථානය තිබෙන තත්ත්වයෙන්ම”තිබිය යුතු ය යන පදනමින් දේපළ බදු ගැනීම සඳහා (i) ශ්‍රී ලාංකික පුරවැසියකු,(ii)ශ්‍රී ලංකාවේ ලියාපදිංචි හවුල් ව්‍යාපාරයක් හෝ (iii) ශ්‍රී ලංකාවේ සංස්ථාගත කරන ලද සමාගමක් හෝ (iv) එකම ආයතනයක්, බද්ධ ව්‍යාපාරයක් හෝ සමූහ ව්‍යාපාරයක් ලෙස ඇති ඉහත ඒවායේ සංකලනයක්, යනාදී උනන්දුවක් දක්වන තැනැත්තන්ට ලංසු ඉදිරිපත් කළ හැකි ය.

**2.** ලංසුකරුවන්ට අවශ්‍ය වැඩිදුර තොරතුරු ලබා ගැනීමට සහ ලංසු ලියැවිලි පරීක්ෂා කිරීමට හා මිලට ගැනීමට, පහත නිලධාරීන් ඇමතිය හැකි ය:-

සභා ලේකම් :-0710733451

කාර්යාලය :- 0552250175

**3.** උනන්දුවක් දක්වන ලංසුකරුවන්ට ලංසු ලියැවිල්ල මිලට ගැනීම පිළිබඳ උපදෙස් :-

* ඉහත වගුවේ සඳහන් පරිදි පළාත් පාලන ආයතනය සතු එක් එක් දේපළ වෙනුවෙන් ගෙවිය යුතු එක් එක් මුදල් ප්‍රමාණය ශ්‍රී ලංකාවේ වලංගු මුදලින් පමණක් ගෙවිය යුතු ය.
* ලංසු ඉදිරිපත් කිරීම සඳහා, ලංසු ලියැවිල්ල සඳහා වූ ගාස්තුව ගෙවා, ලංසු ලියැවිල්ල සභාවෙන් මිලට ගත යුතු ය.
* ලංසු ගාස්තුව ගෙවීම වෙනුවෙන් නිකුත් කරන ලද කුවිත්තාන්සිය ලංසුව ඉදිපත් කරන අවස්ථවේ දී ඉදිරිපත් කරනු ලැබිය යුතු ය.
* ලංසු ලියැවිල්ල 2024.09.18 දින සිට 2024.10.15 දින දක්වා සතියේ රාජකාරී දිනවල පෙරවරු 8.30 සිට පස්වරු 2.30 දක්වා මුදල් ගෙවා ලබා ගත හැකි ය.

**4.** උනන්දුවක් දක්වන ලංසුකරුවෝ සම්පූර්ණ කරන ලද ලංසු :-

* ඉහත ලිපිනයට ඉදිරිපත් කළ යුතු ය.
* 2024.10.15. දින පෙ.ව.10.00 ට පෙර ඉදිරිපත් කළ යුතු ය.
* ලංසු ඇපයක් ද සමග ඉදිරිපත් කළ යුතු ය: ලංසුකරු ඉහත වගුවේ සඳහන් දේපළෙහි වටිනාකම අනුව නියමිත ලංසු ඇපයක් මුදලින් ඉදිරිපත් කළ යුතු ය.
* එක් එක් දේපළ වෙනුවෙන් වෙන වෙනම ලංසු ඉදිරිපත් කරනු ලැබිය යුතු වන අතර, ලිපි කවර වම් කෙළවරෙහි දේපලහි නම හා මුල් පිටපත්/ අනු පිටපත් ද යන්න සඳහන් කරනු ලැබිය යුතු ය. ලංසුවෙහි වලංගු කාලය ලංසුව ඉදිරිපත් කරනු ලබන දිනයේ සිට දින 90 ක් දක්වා විය යුතු ය.

**5.** අවසන් දින නියමිත වේලාව ඉකුත් වූ වහාම ඉහත සඳහන් ලිපිනයේ දී, සහභාගී වීමට කැමති ලංසුකරුවන් හා/ හෝ ඔවුන්ගේ නියෝජිතයන් ඉදිරිපිට දී ලංසු විවෘත කෙරෙනු ඇත. පළාත් පාලන ආයතනය විසින් නිකුත් කරන ලද ලංසු ලියැවිල්ල මිලට ගත් බව සනාථ කරන ලදුපත් සහ ලංසු බැදුම්කරය තිබෙන ලංසු පමණක් විවෘත කරනු ලැබිය යුතු ය.

**6.**අදාළ දේපළ පිහිටි ස්ථාන වෙත යාම ආශ්‍රිත පිරිවැය හා වියදම් ද ඇතුළුව, ලංසු ලියැවිලි පිළියෙළ කිරීම හා භාර දීම ආශ්‍රිතව ලංසුකරුවන්ට ඇති වූ පිරිවැය හා වියදම් සඳහා බඩල්කුඹුර ප්‍රාදේශීය සභාව වගකීම නොදරනු ඇත.

**7.**අවශ්‍යතා හා නියමයන් වෙනස් කිරීමේ අයිතිය මෙන්ම, කවර ලංසුවක් හෝ සියලුම ලංසු පිළිගැනීමේ අයිතිය, හෝ කවර ලංසුවක් හෝ සියලුම ලංසු හේතු දැක්වීමකින් තොරව ප්‍රතික්ෂේප කිරීමේ අයිතිය සභා ලේකම් සතු වේ.

ඩබ්.එම්.පී.ඉනෝකා

සභා ලේකම්.

**2. ලංසුකරුවන් සඳහා උපදෙස්**

2.1. පළාත් පාලන ආයතනය සතු එක් එක් දේපළ සඳහා වෙන වෙනම ලංසුව බැගින් ඉදිරිපත් කරනු ලැබිය යුතු ය. එනම් එක් ලංසු ලියැවිල්ලක දේපළ දෙකක් හෝ ඊට වැඩි ගණනක් සඳහා තබන ලංසු සලකා බලනු නොලබන අතර ඒවා සෘජුවම ප්‍රතික්ෂේප කෙරෙනු ඇත.

2.2. දේපළ තිබෙන තත්ත්වයෙන්ම බදු දෙනු ලැබේ. අදාළ බද්ද පාලනය වනුයේ බදු ගිවිසුමේ සඳහන්ව ඇති නියමයන් හා කොන්දේසි මගිනි. ලංසු ඉදිරිපත් කිරීමට පෙර කෙටුම්පත් බදු ගිවිසුමද ඇතුළුව ලංසු ලියැවිල්ල සැලකිල්ලෙන් කියවන මෙන් ලංසුකරුවන්ගෙන් ඉල්ලා සිටිනු ලැබේ.

2.3. ලංසුව 2024.10.15 දින පෙ.ව.10.00 ට පෙර ප්‍රාදේශීය සභාව, බඩල්කුඹුර වෙත ඉදිරිපත් කළ යුතු ය. භාර දීමට නියමිත දිනයට හා වේලාවට පසුව ලැබෙන ප්‍රමාද වූ ලංසු සෘජුවම ප්‍රතික්ෂේප කෙරෙනු ඇත.

2.4. ලංසුකරුවන් පළාත් පාලන ආයතන සතු එක් එක් දේපල සඳහා ලංසු ඇපය බැගින් ඉදිරිපත් කළ යුතු ය. ලංසු ඇප සඳහා අදාළ වන මුදල දැන්වීම් පත්‍රිකාවේ පෙන්වා දී ඇත. ලංසු ඇපය රහිතව ඉදිරිපත් කරනු ලබන ලංසු සෘජුවම ප්‍රතික්ෂේප කෙරෙනු ඇත

2.5. ලංසුකරු ලංසු ලියැවිල්ල මිලට ගත් බව සනාථ කරන සාධක ඉදිරිපත් කළ යුතු ය. ලංසු ලියැවිල්ල සඳහා මුදල් නොගෙවා යම් ලංසුවක් ඉදිරිපත් කරනු ලැබුව හොත්, එම ලංසුව සෘජුවම ප්‍රතික්ෂේප කෙරෙනු ඇත. එනම්, පළාත් පාලන ආයතනයෙන් මිලට ගනු ලබන ලංසු ලියැවිලි පමණක් පිළිගනු ලැබේ.

2.6. සභාව දැන්වීමේ සඳහන් වන දිනයන්ට අනුකූලව කටයුතු කරන අතරම, කිසිදු හේතුවක් නොදන්වා මෙම කාලසටහන වෙනස් කිරීමේ, ස්වරූපය වෙනස් කිරීමේ හෝ නවතා තැබීමේ හෝ පූර්ණ වශයෙන් නවතා දැමීමේ අයිතිය සභාව සතු වේ.

2.7.ලංසුකරුවන් වෙතින් අතිරේක තොරතුරු/පැහැදිලි කිරීම් කැඳවීමේ අයිතිය සභාව සතු වෙයි. සභාව විසින් ඉඩ ලබා දෙනු ලබන කාලය ඇතුළත ලංසුකරුවන් එවැනි තොරතුරු හෝ පැහැදිලි කිරීම් ලබා දිය යුතු ය.

2.8. ලංසු ලියැවිලි පිළියෙළ කිරීම හා භාර දීම ආශ්‍රිතව ලංසුකරුවන්ට ඇති වන වියදම් ලංසුකරුවන්ම දැරිය යුතු වන අතර, ලංසුකරණ ක්‍රියාවලියේ වැඩපිළිවෙළ හෝ ප්‍රතිඵලය කවරක් වුවද, කිසිදු හේතුවක් නිසා හෝ මෙම වියදම් සඳහා සභාව වගකීම හෝ බරපැන නොදරනු ඇත.

2.10. කිසිදු හේතුවක් නොදන්වා කොන්දේසි සහිත ලංසු සෘජුවම ප්‍රතික්ෂේප කිරීමේ අයිතිය සභාව සතු වේ.

2.11.සියළු ලංසු පහත දක්වා ඇති උපදෙස් අනුව නිසි පරිදි සකස් කොට, අත්සන් කර, මුද්‍රා තැබූ වෙන වෙනම කවරවල ඉදිරිපත් කරන ලෙස ලංසුකරුවන්ට උපදෙස් දෙනු ලැබේ:-

1. අංක 1 කවරය (මුල් ලංසු ලියැවිලි) : පළාත් පාලන ආයතනය සතු දේපළ බදු ගැනීම සඳහා වූ ලංසු අයදුම්පත : මෙම කවරය නිසි පරිදි මුද්‍රා තැබිය යුතු වන අතර, එහි පිටත **“ දේපළෙහි නම සඳහන් කළ යුතුය. - මුල් පිටපත්”** යනුවෙන් පැහැදිලිව සටහන් කරනු ලැබිය යුතු වේ. මෙම කවර තුළ පහත දේ අඩංගු විය යුතු ය.

* ඉදිරිපත් කරන ලංසු මිල ද සමගින් ලංසු ඉදිරිපත් කිරීමේ ආකෘතිය
* ලංසු ඇපය
* පළාත් පාලන ආයතනය සතු දේපළ වෙනුවෙන් ලංසු ලියැවිල්ල සඳහා ගෙවීම සනාථ කරන සාධක
* ජාතික හැඳුනුම්පතෙහි දෙපැත්තේ ඡායා පිටපතක්
* ලිපිනය තහවුරු කරන සාධක (පදිංචි සහතිකය )
* සමාගමක් සම්බන්ධයෙන්, සංස්ථාගත කිරීමේ සහතිකය
* බදු ලියා පදිංචි කිරීමේ අංකයක් තිබේ නම් , තමාම සහතික කළ පිටපත

**2**. අංක 2 කවරය (අනුපිටපත් ලංසු ලියැවිලි) : කවර අංක 1 හි බහා ලන ලද ඉහත සියලුම ලියැවිලිවල අනුපිටපත් අංක 2 කවරයෙන් ඉදිරිපත් කරනු ලැබිය යුතු ය. මෙම කවරය නිසි පරිදි මුද්‍රා තැබිය යුතු වන අතර, එහි පිටත **“ දේපලහි නම සදහන් කර බදු ගැනීම සඳහා ලංසු අයදුම්පත - අනුපිටපත”** යනුවෙන් පැහැදිලිව සටහන් කරනු ලැබිය යුතු වේ.

**3**.බාහිර කවරය : සමස්ත ලංසුව : මෙම කවරය නිසි පරිදි මුදා තැබිය යුතු වන අතර, එහි පිටත **(“දෙපලහි නම සදහන් කල යුතුය.”)** යනුවෙන් පැහැදිලිව සටහන් කරනු ලැබිය යුතු වේ. **මෙම කවරය තුළ අංක 1 කවරය සහ අංක 2 කවරය අඩංගු විය යුතු ය.**

**2.12.** කැඳවීමේ නිවේදනයේ සඳහන් කරන ලද වේලාවේදී හා ස්ථානයේ දී, සියලුම දේපළ සඳහා ඉදිරිපත් වූ ලංසු මුද්‍රා කඩා විවෘත කෙරෙනු ඇත. යම් ලංසුකරුවකුට විවෘත කිරීමේ අවස්ථාවට සහභාගි වීම දුෂ්කර හෝ නොහැකි වන්නේ නම්, එම ලංසුකරුට තමා විසින් අත්සන් කරන ලද බලය පැවරීමේ ලිපියක් සමග සිය නියෝජිතයකු සහභාගි කරවිය හැකි ය.

**2.13**.ලංසුකරණ ක්‍රියාවලිය පහත පැහැදිලි කෙරේ :-

(අ) 1 කොටසෙහි සඳහන් කරන ලද දේපළ අනුපිළිවෙළ අනුව ලංසු විවෘත කිරීම ඇරඹෙනු ඇත. කමිටුව විසින්, බද්ද සඳහා තැබිය හැකි අවම ලංසු අගය (සංචිත මිල) සහ දේපළ සඳහා අවශ්‍ය කෙරෙන ලංසු ඇප මුදල නිවේදනය කරනු ලැබේ. ලංසු කවරය පහත දැක්වෙන පරිදි විවෘත කරනු ලැබේ.

(ආ) ලංසු ඇපය ගෙවා ඇති බව හා ලංසු ලියැවිල්ල සඳහා මිල ගෙවූ බව සනාථ කිරීම තහවුරු කර ගනු පිණිස අංක 1 කවරය විවෘත කරනු ලැබේ.

(ඇ) ඉදිරිපත් කර ඇති මිල ප්‍රසිද්ධියේ ප්‍රකාශ කෙරෙනු ඇත.

මෙම කාර්යපටිපාටිය ලංසු ඉදිරිපත් කර ඇති සියලුම ලංසුකරුවන් සඳහා අනුගමනය කෙරේ.

**2.14**. බද්ද සඳහා වූ අවම ලංසු අගයට (සංචිත මිලට) වඩා අඩු අගයක් ඉදිරිපත් කරන ලංසු ප්‍රතික්ෂේප කෙරෙනු ඇත. පළාත් පාලන ආයතනයට අයත් එක් එක් දේපළට අදාළව ලැබී ඇති ඉහළම ලංසු මුදල ඉදිරිපත් කළ ලංසුව සඳහා අදාළ දේපළ බදු දෙනු ලැබේ.

**2.15**. සභාව අනුමත කිරීමෙන් පසුව පිරිනැමීම අවසන් කෙරෙන තෙක් ඉහළම ලංසුව ඉදිරිපත් කළ තැනැත්තාගේ ලංසු ඇපය රඳවා ගැනෙනු ඇත. අසාර්ථක ලංසුකරුවන් සියල්ලන්ගේම ලංසු ඇප වහාම ආපසු දෙනු ලැබේ.

**2.16**. විවෘත ලංසුකරණ ක්‍රියාවලියෙන් අනතුරුවම ඉහළම ලංසුව තැබූ ලංසුකරු විසින් ලංසුව ඉවත් කර ගත හොත්, ඔහුගේ ලංසු ඇපය සභාව සතු කරනු ඇත. එසේ කිරීමෙන් කවර හෝ හිමිකම් පෑමක්, වන්දියක්, හානිපූර්ණයක් හෝ කිසිදු ප්‍රතිෂ්ඨාවක් නොඉල්ලීමට ලංසුකරු ස්වේච්ඡාවෙන්ම හා පැහැදිලිවම එකඟ වෙයි.

**2.17**. ලංසු මිල ගණන් ශ්‍රී ලංකා රුපියල් වලින් ඉදිරිපත් කරනු ලැබිය යුතු ය.

**2.18**. ලංසු භාර දුන් දින පටන් පිළිගන්නා දිනය දක්වා ලංසුකරු වෙතින් සභාවට ලංසු සම්බන්ධයෙන් කෙරෙන කවර හෝ සන්නිවේදනයකට ඉඩ හෝ ප්‍රතිචාර නොලැබෙනු ඇත. එසේ වුවද, ලංසුකරුවන් වෙතින් අතිරේක තොරතුරු හෝ පැහැදිලි කිරීම් ලිඛිතව කැඳවීමේ අයිතිය සභාව සතු වෙයි. නියම කරනු ලබන කාලය ඇතුළත ලංසුකරුවන් එවැනි අවශ්‍යතාවන් ඉටු කළ යුතු ය.

**2.19.**ඇගයීමේ කාර්යය හා ලංසුකරණ ක්‍රියාවලිය සිදු කිරීම සම්බන්ධයෙන් සභාවේ තීරණය අවසාන තීරණය වන අතර, සහභාගි වන සියලුම ලංසුකරුවන් මත ඒ තීරණය බලපැවැත් වේ. ඒ සම්බන්ධයෙන් කිසිදු වන්දි හෝ හිමිකම් පෑම් හෝ වීරෝධතා සඳහා ඉඩ සලසනු නොලැබේ.

**2.20**. ලංසුකරණ ක්‍රියාවලිව ශ්‍රී ලංකාවේ නීතිරීවලට අනුකූලව පාලනය හා ආර්ථ විග්‍රහ කරනු ලැබිය යුතු ය. ලංසුකරණ ක්‍රියාවලිය යටතේ, ඒ හේතුවෙන් සහ/ හෝ ඒ සම්බන්ධයෙන් පැන නගින සියලුම ආරවුල් පිළිබඳ පූර්ණ අධිකරණ බලය තිබිය යුත්තේ අදාළ සභාව පිහිටි ප්‍රදේශයේ අධිකරණ වලට ය. ලංසුකරණ ක්‍රියාවලිය තුළදී කවර හෝ ආකාරයක ආරවුලක් සඳහා වුවද ඉඩ නොසැලසේ. සභාව කවර හෝ ලංසුකරුවකු වෙතින් අතිරේක තොරතුරු විමසන අවස්ථා සම්බන්ධයෙන් පවා එය කවර හෝ ආරවුලක් සඳහා හේතුවක් ලෙස ගෙන හැර දැක්විය නොහැකි විය යුතු ය.

**2.21**. පිරිනැමීම, ක්‍රියාවලිය හා පළාත් පාලන ආයතනය සතු දේපළ බදු දීම පිළිබඳ නියමයන්හි හා කොන්දේසිවල අර්ථ නිරූපණය ආශ්‍රිත කවර හෝ ආරවුලක් වුව ද සභාව වෙත යොමු කරනු ලැබිය යුතු වන අතර එහි තීරණය අවසන් තීරණය වේ.

**2.22**. කවර අවස්ථාවකදී වුව ද සිය පූර්ණ අභිමතය පරිදි සහ කවර හෝ වගකීම්භාරයක් හෝ බැරකමක් රහිතව

(අ.) ලංසුකරණ ක්‍රියාවලිය අත්හිටුවීමේ සහ/හෝ අවලංගු කිරීමේ සහ/හෝ සංශෝධනය කිරීමේ සහ/ හෝ ඌණපූරණ සැපයීමේ සහ/ හෝ ඒ සම්බන්ධයෙන් වූ දින වකවානු හෝ වෙනත් නියමයන් හා කොන්දේසි වෙනස් කිරීමේ :

(ආ.) කරුණු පැහැදිලි කර ගැනීමට හෝ වැඩිදුර තොරතුරු ලබා ගැනීමට කවර හෝ ලංසුකරුවකුගෙන් කරුණු විමසීමේ :

(ඇ.) කවර හෝ ලංසුකරුවකු විසින්, වෙනුවෙන් සහ / හෝ සම්බන්ධයෙන් සභාවට ඉදිරිපත් කරන ලද තොරතුරු සහ / හෝ සාක්ෂ්‍ය රඳවා ගැනීමේ : සහ/ හෝ

(ඈ.)කවර හෝ ලංසුකරුවකු විසින්, වෙනුවෙන් සහ / හෝ සම්බන්ධයෙන් ඉදිරිපත් කරන ලද කරුණු සහ /හෝ වෙනත් තොරතුරු සහ/ හෝ සාක්ෂ්‍යවලින් කවරක් හෝ සියල්ලම ස්වාධීන ලෙස සත්‍යෝක්ෂණය කර ගැනීමේ, නුසුදුසු බවට තීන්දු කිරීමේ, ප්‍රතික්ෂේප කිරීමේ සහ /හෝ භාර ගැනීමේ අයිතිය සභාව සතු වේ.

**2.23**.පළාත් පාලන ආයතනය සතු දේපළ පිරිනැමීම පිළිබඳව අවසන් වශයෙන් තීරණය කිරීමෙන් පසුව, එම දේපළ පිරිනැමීම පිළිබඳව සාර්ථක ලංසුකරු වෙත දැනුම් දීමෙන් පසු, දින 15ක් ඇතුළත සාර්ථක ලංසුකරු අදාළ ආපසු ගෙවනු ලබන (පොළී රහිත) තැන්පතුව තැන්පත් කළ යුතු ය. එම ආපසු ගෙවනු ලබන තැන්පතුව මුදලින් හෝ ශ්‍රී ලංකා මහ බැංකුව විසින් බලය පවරන ලද කවර හෝ වාණිජ බැංකුවකින් නිකුත් කරනු ලබන ඉල්ලුම් අණකරයකින් ඉදිරිපත් කරනු ලැබිය යුතු ය. ඉල්ලුම් අණකරය‍” සභාපති බඩල්කුඹුර ප්‍රාදේශීය සභාව” නමින් තිබිය යුතු ය. ආපසු ගෙවනු ලබන තැන්පතුව බදු කාලය සම්පූර්ණ වූ දින සිට මාස හතරත කාලපරිච්ඡේදයක් සඳහා රඳවා ගනු ලැබේ.

**2.24.** පිළිගැනීමේ ලිපිය නිකුත් කොට දින 15 ක් ඇතුළත බදු ගිවිසුම අත්සන් කරනු ලැබිය යුතු ය. බදු කුලිය එම දේපළ භාර දුන් දිනයෙන් ඇරඹි යුතු වන අතර, ගිවිසුම අවසන්/ සම්පූර්ණ වන තෙක් අය කරනු ලැබිය යුතු ය.

**2.25.**බදු කාලය වසරක කාලපරිච්ඡේදය ම විය යුතු ය.(අවු. 01 කි)

**2.26.** බදුගැනුම්කරු බදු ගිවිසුමෙන් ඉවත්වීමේ අවස්ථාව ලැබිය යුත්තේ, බදු ගිවිසුම ආරම්භ වන දිනයේ සිට ලංසු දැන්වීමේ සඳහන් අනිවාර්ය සන්තක කාලපරිච්ඡේදයකට පසුව පමණක් විය යුතු වන අතර ඉක්වීමට පෙර බදුගැනුම්කරු දේපළ ආපසු භාර දීම කළ හොත්, ආපසු ගෙවනු ලබන තැන්පතු මුදල අවලංගු කරනු ලැබේ.

**2.27**.ආපසු ගෙවනු ලබන තැන්පතුව ගෙවීමෙන් පසුව ප්‍රාදේශීය සභාව සතු දේපළ සන්තකයට ගැනීමෙන් පවා තොරව බද්ද ආපසු භාර දීමෙන් ආපසු ගෙවනු ලබන තැන්පතුවෙන් මාස තුනක කුලියට සමාන මුදලක් අහිමි වීමට හේතු වේ. එබඳු අහිමි කර ගැනීමක් හේතුවෙන් බදුගැනුම්කරු කවර හෝ හිමිකම් පෑමක්, වන්දියක්, හානිපූර්ණයක් හෝ වෙනත් යම් කවර හෝ ප්‍රතිෂ්ඨාවක් නොඉල්ලීමට ලංසුකරු ස්වේච්ඡාවෙන්ම හා පැහැදිලිවම එකඟ වෙයි.

**2.28**. සතිපොළ ආපන ශාලාව සඳහා බදුකරු විසින් විදුලි බිල්, ජල බිල් පියවිය යුතුය.

**2.29.** සතිපොළ බදුගන්නා බදුකරුවන් සභාව විසින් ප්‍රකාශයට පත්කර ඇති සතිපොළේ වෙළෙඳුන්ගෙන් වෙළඳ වාහනවලින් අය කළ හැකි උපරිම බදු ප්‍රමාණයට වඩා වැඩි මුදලක් අය නොකළ යුතුය. අය කරන බදු සඳහා ලදුපතක් නිකුත් කළ යුතුය. එසේම බදු අයකළ හැක්කේ පොළ සීමාව ඇතුළත පොළ පැවැත්වෙන දිනවල දී පමණක් වන අතර සතියේ වෙනත් දිනවල දී සතිපොළේ හෝ බල ප්‍රදේශය තුළ බදු එකතු නොකළ යුතුය.